Document ID: 31992D0576

ΑΠΟΦΑΣΗ ΤΗΣ ΕΠΙΤΡΟΠΗΣ της 16ης Δεκεμβρίου 1992 για ορισμένα μέτρα προστασίας που αφορούν την ψευδοπανώλη των πτηνών στις Κάτω Χώρες (Το κείμενο στην ολλανδική γλώσσα είναι το μόνο αυθεντικό) (92/576/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την οδηγία 90/425/ΕΟΚ του Συμβουλίου της 26ης Ιουνίου 1990 σχετικά με τους κτηνιατρικούς και ζωοτεχνικούς ελέγχους που εφαρμόζονται στις ενδοκοινοτικές συναλλαγές ορισμένων ζώντων ζώων και προϊόντων με προοπτική την υλοποίηση της εσωτερικής αγοράς (1), όπως τροποποιήθηκε τελευταία από την οδηγία 92/65/ΕΟΚ (2), και ιδίως το άρθρο 10 παράγραφος 4,
Εκτιμώντας:
ότι η οδηγία 90/539/ΕΟΚ του Συμβουλίου της 15ης Οκτωβρίου 1990 σχετικά με τους όρους υγειονομικού ελέγχου που διέπουν τις ενδοκοινοτικές συναλλαγές και τις εισαγωγές πουλερικών και αυγών για επώαση από τρίτες χώρες (3), όπως τροποποιήθηκε από την οδηγία 92/65/ΕΟΚ (4), δίνει τον ορισμό της μολυσμένης περιοχής όσον αφορά την ασθένεια της ψευδοπανώλης των πτηνών-
ότι μέτρα για την καταπολέμηση και εξάλειψη της ψευδοπανώλης των πτηνών έχουν εγκριθεί από την οδηγία 92/66/ΕΟΚ του Συμβουλίου της 14ης Ιουλίου 1992 για τη θέσπιση κοινοτικών μέτρων για την καταπολέμηση της ψευδοπανώλης των πτηνών (5)- ότι η εν λόγω οδηγία αρχίζει να ισχύει την 1η Οκτωβρίου 1993-
ότι η οδηγία 91/494/ΕΟΚ του Συμβουλίου της 26ης Ιουνίου 1991 σχετικά με τους όρους υγειονομικού ελέγχου που διέπουν τις ενδοκοινοτικές συναλλαγές και τις εισαγωγές νωπού κρέατος πουλερικών από τρίτες χώρες (6) ορίζει τις απαιτήσεις υγειονομικού ελέγχου για τις ενδοκοινοτικές συναλλαγές νωπού κρέατος πουλερικών- ότι το νωπό κρέας πουλερικών που εισέρχεται στις ενδοκοινοτικές συναλλαγές πρέπει να φέρει υγειονομικό σήμα όπως καθορίζεται στο άρθρο 3 παράγραφος 1 σημείο Α στοιχείο ε) της οδηγίας 71/118/ΕΟΚ της 15ης Φεβρουαρίου 1971 περί υγειονομικών προβλημάτων στον τομέα των συναλλαγών νωπών κρεάτων πουλερικών (7), όπως τροποποιήθηκε τελευταία από την οδηγία 91/494/ΕΟΚ-
ότι διάφορα κρούσματα ψευδοπανώλης των πτηνών έχουν παρουσιαστεί στις Κάτω Χώρες-
ότι τα κρούσματα αυτά ενδέχεται να θέσουν σε κίνδυνο τα πουλερικά των άλλων κρατών μελών, λόγω των συναλλαγών αυγών για επώαση, ζώντων πουλερικών και κρέατος πουλερικών-
ότι κρούσματα της ασθένειας αυτής αναφέρθηκαν σε ορισμένες μόνο περιοχές-
ότι είναι αναγκαίο να ληφθούν μέτρα για να αποφευχθεί η εξάπλωση της ασθένειας αυτής εντός των Κάτω Χωρών και στα άλλα κράτη μέλη- ότι τα μέτρα αυτά πρέπει να περιλαμβάνουν ορισμένα μέτρα τα οποία έχουν ήδη εγκριθεί από την οδηγία 92/66/ΕΟΚ-
ότι οι αρχές των Κάτω Χωρών ανέλαβαν να εφαρμόσουν εθνικά μέτρα τα οποία είναι αναγκαία για τη διασφάλιση της αποτελεσματικής εφαρμογής της παρούσας απόφασης-
ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
1. Στην περίπτωση (των foyers) της ασθένειας Newcastle επιβεβαιωμένης μετά τις 11 Δεκεμβρίου 1992, οι Κάτω Χώρες πρέπει να εφαρμόσουν τα μέτρα που προβλέπονται από το άρθρο 9 της οδηγίας 92/66/ΕΟΚ.
2. Παρά τις συνθήκες της πρώτης απόφασης του άρθρου 9 παράγραφος 2 στοιχείο στ) σημείο ii) της οδηγίας 92/66/ΕΟΚ:
i) νεοσσοί μιας ημέρας μπορούν να μετακινηθούν εκτός της ζώνης επιτήρησης όταν κάτω από επίσημο έλεγχο σύμφωνα με το άρθρο 8 παράγραφος 2 της εν λόγω οδηγίας,
ii) νεαροί όρνιθοι μπορούν να μετακινηθούν εκτός της ζώνης επιτήρησης όταν:
α) η αγέλη προελεύσεως τέθηκε σε έλεγχο απομόνωσης του ιού σύμφωνα με τους όρους του παραρτήματος ΙΙ της απόφασης 92/340/ΕΟΚ της Επιτροπής (8)-
β) εφόσον ο έλεγχος που αναφέρεται στο στοιχείο α) φανερώνει την ένδειξη ιού ψευδοπανώλης, ο έλεγχος (ICPI) πραγματοποιείται σύμφωνα με τη διαδικασία που βρίσκεται στο παράρτημα ΙΙΙ της οδηγίας 92/66/ΕΟΚ-
γ) τα πουλερικά υπόκεινται στον επίσημο έλεγχο σύμφωνα με το άρθρο 8 παράγραφος 2 της οδηγίας 92/66/ΕΟΚ.
Άρθρο 2
1. Τα πρότυπα υγειονομικών πιστοποιητικών που προβλέπονται στο παράρτημα IV της οδηγίας 90/539/ΕΟΚ τα οποία συνοδεύουν τα πουλερικά και τα αυγά για επώαση που αποστέλλονται από τις Κάτω Χώρες συμπληρώνεται ως εξής:
"Η μεταφορά στην οποία αναφέρεται το πιστοποιητικό αυτό συμφωνεί με την απόφαση 92/576/ΕΟΚ της Επιτροπής σχετικά με ορισμένα μέτρα προστασίας που αφορούν την ψευδοπανώλη των πτηνών."
2. Το υγειονομικό πιστοποιητικό που ορίζεται στο παράρτημα IV της οδηγίας 71/118/ΕΟΚ το οποίο συνοδεύει το νωπό κρέας πουλερικών που αποστέλλεται από τις Κάτω Χώρες συμπληρώνεται ως εξής:
"Το κρέας πουλερικών στο οποίο αναφέρεται το πιστοποιητικό αυτό συμφωνεί με την απόφαση 92/576/ΕΟΚ της Επιτροπής σχετικά με ορισμένα μέτρα προστασίας που αφορούν τη ψευδοπανώλη των πτηνών."
Άρθρο 3
Η παρούσα απόφαση εφαρμόζεται μέχρι την 1η Φεβρουαρίου 1993. Η κατάσταση επανεξετάζεται από τη μόνιμη κτηνιατρική επιτροπή όχι αργότερα από τις 15 Ιανουαρίου 1993 για να αξιολογηθεί η κατάσταση σχετικά με τις ασθένειες και να ληφθούν τυχόν αναγκαία μέτρα προστασίας.
Άρθρο 4
Η παρούσα απόφαση απευθύνεται στις Κάτω Χώρες. Βρυξέλλες, 16 Δεκεμβρίου 1992.

Labels: 3
18
17
6